Rakkaat esirukoilijat! Tällä viikolla jatkan aiheesta "Pedon merkki".
Viime viikolla mainitsin, että se on jotain, -
minkä me Jumalan Sanan mukaan joudumme kohtaamaan.
Meidän täytyy käydä se aika läpi.
Se oli hyvin tärkeä perustus, joka minun täytyi laskea, -
ennen kuin puhun tästä aiheesta, sillä jos se ei koskisi meitä, -
koska joidenkin mukaan meidät temmataan sitä ennen, -
silloin minun ei tarvitsisi käyttää energiaa tämän opettamiseen.
Mutta tämä on hyvin vakava aihe, -
sillä Raamatun tekstien mukaan, kuten viimeksi läpikotaisin selitin, -
me uskovat joudumme kohtaamaan sen.
Olin ajatellut puhua tällä viikolla varsinaisesta merkistä.
Kun valmistelin opetusta, Herra teki minulle kuitenkin selväksi, -
että sitä ennen minun pitää tehdä vielä yksi asia.
Ensiksi pitää maalata hyvin selvä kuva -
kirkkauden toivosta, joka meillä on.
Silloin, kun meillä on sisimmässämme tämä toivo, -
meillä on voima kestää -
ne vaikeat koetukset ja koettelemukset, -
jotka me Raamatun mukaan joudumme kohtaamaan.
Aloitan lukemalla Roomalaiskirjeen luvusta 15 -
hienon katkelman tai jakeen, jakeen 13.
Paavali rukoilee. Hän sanoo uskoville Roomassa: -
"Mutta toivon Jumala täyttäköön teidät -
kaikella ilolla ja rauhalla uskossa, -
niin että teillä olisi runsas toivo Pyhän Hengen voiman kautta."
Jumala tahtoo, että toivomme olisi ylitsevuotava -
ja että olisimme täynnä iloa ja rauhaa uskossa.
Sellainen lopunaikojen opetus, joka ei herätä sisimmässämme -
ilon, odotuksen ja toivon tunnetta, -
vaan synnyttää meissä pelkoa, ei ole Jumalasta.
Niinpä tavoitteena opetuksessani tällä viikolla -
on rohkaista teitä toivolla, joka meille on tarjolla.
Tahdon lukea myös Tiituksen kirjeestä luvun 2 jakeen 13.
Paavali kirjoittaa: "odottaessamme autuaallisen toivon täyttymistä".
Ja mikä on tuo autuaallinen toivo?
"...ja suuren Jumalan -
ja Vapahtajamme Kristuksen Jeesuksen kirkkauden ilmestymistä".
Eli kun Hän ilmestyy kirkkaudessa. Se on autuaallinen toivomme.
Messiaan ilmestyminen kirkkaudessa kuvataan Matteuksen luvussa 24.
Tutkimme lukua perusteellisesti viime viikolla osassa 1.
Ellet ole nähnyt ensimmäistä osaa, -
suosittelen vahvasti katsomaan sen, sillä lasken siinä tärkeän perustuksen.
Tutkimme nyt Matt. 24:ää.
Luetaan jakeesta 29.
"Mutta kohta niiden päivien ahdistuksen jälkeen..."
Tarkoittaa suurta ahdistusta. "...aurinko pimenee, -
eikä kuu anna valoansa, ja tähdet putoavat taivaalta, -
ja taivaitten voimat järkkyvät."
Kun viime viikolla puhuin siitä, kutsuin sitä kosmiseksi pimennykseksi.
Se esiintyy aina Herran päivän yhteydessä, -
kun Herra tulee tuomitsemaan maailman -
ja Hänen vihansa vuodatetaan niiden päälle, -
jotka eivät usko.
Haluan lukea siitä muutaman katkelman.
Ensimmäinen on Jes. 13:9.
"Katso, Herran päivä tulee, tulee armottomana, -
tulee kiivaus ja vihan hehku, tekemään autioksi maan -
ja hävittämään siitä sen syntiset.
Sillä taivaan tähdet ja Kalevanmiekat eivät loista valollansa, -
aurinko on pimeä noustessansa, kuu ei kirkkaana kumota.
Minä kostan maanpiirille sen pahuuden -
ja jumalattomille heidän pahat tekonsa; -
minä lopetan julkeitten kopeuden -
ja painan maahan väkivaltaisten ylpeyden."
Se on Jumalan vihan päivä. Viha vuodatetaan uskottomien päälle.
Jumala tekee Raamatussa selväksi, -
että sitä ei meidän tarvitse joutua kokemaan.
Me emme joudu kokemaan Jumalan vihaa. Meidät pelastetaan siltä.
Palaan siihen hetken kuluttua.
Pelastus siitä tulee, -
niin kuin Matt. 24:stä näimme, -
suuren ahdistuksen jälkeen.
Suuri ahdistus ei ole Jumalan vihaa.
Se on vainoa, koetuksia ja vaikeita aikoja -
sen takia, mitä vihollinen tekee.
Luen vielä muutaman, itse asiassa kaksi katkelmaa -
kosmisesta pimennyksestä. Tämä on luvusta 2.
Jakeesta 30 eteenpäin sanotaan: -
"Minä annan näkyä ihmeitä taivaalla ja maassa: verta ja tulta ja savupatsaita;
aurinko muuttuu pimeydeksi ja kuu vereksi, -
ennenkuin Herran päivä tulee, se suuri ja peljättävä.
Ja jokainen, joka huutaa avuksi Herran nimeä, pelastuu."
Tässäkin näemme, että kosminen pimennys yhdistetään Herran päivään.
Samoin luvussa 3 -
näemme jakeissa 14―15: -
"Meluavia joukkoja, meluavia joukkoja ratkaisulaaksossa!
Sillä lähellä on Herran päivä ratkaisulaaksossa.
Aurinko ja kuu käyvät mustiksi, ja tähdet kadottavat valonsa."
Tässä tuli kolme raamatunpaikkaa, jotka vahvistavat, -
että kosminen pimennys yhdistetään Herran päivään, -
jolloin Hänen tuomionsa ja vihansa vuodatetaan uskottomien ylle.
Palataan Matteuksen lukuun 24.
Jae 29 puhuu kosmisesta pimennyksestä. Sitten tulee jae 30: -
"Ja silloin Ihmisen Pojan merkki näkyy taivaalla, -
ja silloin kaikki maan sukukunnat parkuvat; -
ja he näkevät Ihmisen Pojan tulevan taivaan pilvien päällä -
suurella voimalla ja kirkkaudella."
Tätä me odotamme.
Se tulee tapahtumaan suuren ahdistuksen jälkeen.
Ihmisen Poika tulee voimassa ja suuressa kirkkaudessa.
Ja se on se autuaallinen toivo, jonka Paavali mainitsee Tiit. 2:13:ssa.
Sitten seuraava jae: -
"Ja hän lähettää enkelinsä suuren pasunan pauhatessa, -
ja he kokoavat hänen valittunsa neljältä ilmalta, -
taivasten ääristä hamaan toisiin ääriin."
Tämä vastaa tarkalleen sitä, mitä Paavali opettaa tempauksesta.
Samanaikaisesti soi Jumalan pasuuna, -
niin kuin tässä lukee: "suuren pasunan pauhatessa".
Luetaan katkelma 1. Tess. 4:stä.
Luemme jakeen 16, -
jossa selitetään Herran tulemusta ja ylösnousemusta.
"Sillä itse Herra on tuleva alas taivaasta käskyhuudon, -
ylienkelin äänen..."
Tässäkin mainitaan enkeli, aivan kuin Matt. 24:ssä.
"...ja Jumalan pasunan kuuluessa, -
ja Kristuksessa kuolleet nousevat ylös ensin; -
sitten meidät, jotka olemme elossa, jotka olemme jääneet tänne, -
temmataan yhdessä heidän kanssaan pilvissä Herraa vastaan yläilmoihin; -
ja niin me saamme aina olla Herran kanssa."
Luen myös 2. Tess. 2:sta.
Siinäkin kuvaillaan samaa asiaa kuin Matt. 24:ssä.
"Mutta mitä tulee meidän Herramme Jeesuksen Kristuksen tulemukseen -
ja meidän kokoontumiseemme hänen tykönsä".
Juuri sama asia, joka mainitaan Matt. 24:ssä.
Hän kokoaa valittunsa neljältä ilmalta.
"...ja meidän kokoontumiseemme hänen tykönsä".
Se tapahtuu, kun Herra Jeshua Messias tulee -
voimassa ja suuressa kirkkaudessa. Kreikan sana on parousia.
Aina kun sitä käytetään Messiaan tulemuksesta, -
sillä viitataan Hänen toiseen tulemukseensa, -
kun Hän tulee Kuninkaana -
ja ratsastaa sisään istuutuakseen valtaistuimelleen Jerusalemissa.
On siis hyvin selvää, että tämä tapahtuu -
suuren ahdistuksen jälkeen.
Hän lähettää enkelinsä suuren pasuunan pauhatessa -
kokoamaan valitut taivaan neljältä ilmalta.
Jatketaan Matt. 24:stä.
Jae 32: "Mutta oppikaa viikunapuusta vertaus: -
kun sen oksa jo on tuore ja lehdet puhkeavat, -
niin te tiedätte, että kesä on lähellä.
Samoin te myös, kun näette tämän kaiken..."
Kaiken, mikä on mainittu tässä Matt. 24:ssä -
Hänen tulemuksensa, parousian, merkkinä.
"...kun näette tämän kaiken, tietäkää, että se on lähellä, oven edessä."
Myöhemmin Matt. 24:ssä sanotaan, -
että me emme tiedä päivää emmekä hetkeä.
Tiedämme kuitenkin sitten, kun olemme lähellä -
Hänen tulemustaan, -
jopa kun Hän on ovella, niin kuin Hänen kätensä olisi kahvalla -
ja Hän olisi tulossa sisään kuninkaiden Kuninkaana ja herrojen Herrana.
Se ei tule meille yllätyksenä, -
jos olemme tarkkailleet ja valvoneet -
rukoillen ja tutkien profeetallista sanaa.
Meidän on mahdollista tietää merkeistä, -
jotka mainitaan profeetallisessa Sanassa, -
kun Hän on ovella.
Jae 34: "Totisesti minä sanon teille: tämä sukupolvi ei katoa, -
ennenkuin kaikki nämä tapahtuvat. Taivas ja maa katoavat [muuttuvat], -
mutta minun sanani eivät koskaan katoa."
Sitten jae 36: -
"Mutta siitä päivästä ja hetkestä ei tiedä kukaan, -
eivät taivasten enkelit, eikä myöskään Poika, vaan Isä yksin."
Tässä sanotaan: "mitä tulee siihen päivään" tai "siitä päivästä -
ei tiedä kukaan".
Yksin Isä tietää sen. Sitä ei tiedä edes Poika.
Luen Sak. 14:sta, jossa kuvaillaan samaa asiaa.
Jae 4 puhuu siitä, että Messiaan jalat seisovat sinä päivänä Öljymäellä.
Ja mehän tiedämme, että enkelit kertoivat opetuslapsille, -
kun Messias nousi taivaaseen, enkelit kertoivat apostoleille, -
jotka seisoivat siellä katselemassa taivaalle, -
että tämä sama Jeshua, Jeesus, tulee takaisin -
samalla tavalla kuin näitte Hänen lähtevän.
Hän tulee pilvissä ja Hän tulee Öljymäelle Jerusalemiin -
tai Jerusalemin edustalle, kuten tässä sanotaan: -
"joka on Jerusalemin edustalla itää kohti."
Sitten jakeeseen 6: "Sinä päivänä ei ole valoa: loistavat tähdet sammuvat."
Tässäkin on kosminen pimennys, joka liittyy Hänen tulemukseensa.
J. 7: "Se on oleva yhtämittaista päivää [hyvin erityinen päivä] ―
Herralle on se tunnettu".
Vain Herra tietää, miten se tarkalleen ottaen tapahtuu.
Se on mysteeri, jotain, mitä voimme odottaa, -
mutta edes Poika ei tiedä, mitä tapahtuu.
"...ei vaihdu päivä ja yö; ja ehtoolla on oleva valoisata."
Sinä päivänä on siis pimeää.
Ei ole päivää eikä yötä.
Tähdet putoavat taivaalta. Tulee kosminen pimennys.
Mutta sitten illalla on valoisaa.
Uskon, että se tarkoittaa Messiaan kirkkautta, -
kun Hän ilmestyy taivaasta -
kirkkaudella, joka on kirkkaampi kuin aurinko. Vau.
Palataan taas Matt. 24:ään.
Luemme nyt jakeesta 37.
"Sillä niinkuin oli Nooan päivinä, niin on Ihmisen Pojan tulemus oleva."
Hänen parousiansa.
"Sillä niinkuin ihmiset olivat niinä päivinä ennen vedenpaisumusta: -
söivät ja joivat, naivat ja naittivat, -
aina siihen päivään asti, jona Nooa meni arkkiin, -
eivätkä tienneet, ennenkuin vedenpaisumus tuli ja vei heidät kaikki;
niin on myös Ihmisen Pojan tulemus oleva."
Toisin sanoen se tulee ei-uskoville täysin yllätyksenä.
Heillä ei ole aavistustakaan, mitä tapahtuu.
Mutta me valon lapset, -
me, jotka olemme ja vaellamme Herran yhteydessä -
tutkimme profeetallista Sanaa, me tiedämme, milloin Hän on ovella.
Ja voimme olla valmiita ja odottaa Häntä tulevaksi milloin vain.
Mutta emme tiedä tarkkaa päivää emmekä hetkeä.
Luetaan jakeesta 40.
"Silloin on kaksi miestä pellolla; -
toinen korjataan talteen, ja toinen jätetään.
Kaksi naista on jauhamassa käsikivillä; -
toinen korjataan talteen, ja toinen jätetään.
Valvokaa siis, sillä ette tiedä, minä päivänä teidän Herranne tulee."
Jotkut opettavat, että kun jakeissa 40 ja 41 mainitaan, -
että kaksi miestä on pellolla ja toinen otetaan, toinen jätetään, -
se viittaa siihen, että heidät pyyhkäistään pois -
tulevissa tuomioissa, niin kuin vedenpaisumus vei uskottomat.
ESV-käännöksessä sanotaan: "heidät pyyhittiin pois".
Monissa käännöksissä sanotaan: "vedenpaisumus vei heidät kaikki".
Sitten seuraavassa sanotaan, että kaksi on pellolla, toinen viedään.
On tärkeää ymmärtää, -
että ihan kuin ESV-käännös asian ilmaisee, -
nämä kreikan sanat ovat eri sanoja.
Kun sanotaan, että vedenpaisumus vei heidät kaikki, -
käytetään kreikan sanaa "airo".
En tiedä tarkasti, miten se lausutaan kreikassa.
Se tarkoittaa pois kantamista ja viemistä.
Mutta kun puhutaan siitä, että toinen pellolla olevista miehistä -
ja toinen jauhamassa olevista naisista otetaan pois, -
käytetään täysin eri kreikankielistä sanaa, -
ja se sana on "paralambano".
Kerron, mitä sana "paralambano" merkitsee, -
sillä näette, että se kuvaa yksityiskohtaisesti ja tarkalleen, -
mitä tempauksessa tapahtuu.
Uskon, että jae 40 viittaa taaksepäin jakeeseen 31, jossa sanotaan: -
"hän lähettää enkelinsä suuren pasunan pauhatessa, -
ja he kokoavat hänen valittunsa neljältä ilmalta, -
taivasten ääristä hamaan toisiin ääriin."
Sitten tulee jae 40: "toinen korjataan talteen".
Toisin sanoen toinen kootaan, -
koska se on sanan "paralambano" merkitys, -
ja se mainitaan jakeessa 40―41 niistä, jotka otetaan.
Kerron teille sanan "paralambano" merkityksen. Se on todella hieno.
Sanan ensimmäinen merkitys, perusmerkitys, kuunnelkaapa tätä.
"Tulla kutsutuksi jonkun viereen -
hellällä tavalla."
Sillä ei viitata tuomioon, tuhoon ja kuolemaan.
Asia on päinvastoin.
"Tulla kutsutuksi toisen viereen hellästi, -
niin kuin äiti ottaa lapsensa kehdosta -
ja pitää lasta sylissään lohduttaakseen häntä.
Se on sanan "paralambano" ensimmäinen ja yleisin merkitys.
Ja katsotaanpa, -
mitä 2. Tess. 1:6―7:ssä sanotaan.
"Paralambano" merkitsee samaa kuin äiti ottaa itkevän lapsen syliinsä -
lohduttaakseen lasta.
Kuuntelepa, mitä 2. Tess. 1:6―7:ssä sanotaan: -
"koskapa Jumala katsoo oikeaksi -
kostaa ahdistuksella niille, jotka teitä ahdistavat, -
ja antaa teille, joita ahdistetaan, levon [tai lohdutuksen] -
yhdessä meidän kanssamme, -
kun Herra Jeesus ilmestyy taivaasta voimansa enkelien kanssa".
Hän siis lähettää enkelinsä, ja he kokoavat Hänen valittunsa.
Silloin on kaksi miestä pellolla. Toinen otetaan.
Toisin sanoen hänet korjataan talteen Herran luo lohdutettavaksi -
aivan niin kuin äiti nostaa itkevän lapsen kehdosta -
lohduttaakseen lasta.
Se on paralambanon ensimmäinen merkitys.
Toinenkin merkitys on todella hieno.
Se merkitsee: "viedä kihlattu kotiinsa".
Eikö tempauksessa tapahdukin juuri niin, -
kun meidät kutsutaan Hänen luokseen?
Sanaa "paralambano" käytetään Matt. 1:20:ssä, -
kun enkeli sanoi Joosefille, ettei tämän pidä pelätä -
viedä Mariaa kotiin vaimokseen.
Marian huomattiin olevan raskaana Pyhästä Hengestä -
ennen heidän vihkimistään.
Niinpä Joosef aikoi erota kihlatustaan.
Hän ei halunnut saattaa Mariaa häpeään vaan erota salaa.
Mutta enkeli sanoi, että älä pelkää viedä Maria kotiin kanssasi.
Tässä käytetään sanaa "paralambano".
Jeshua vie Morsiamen mukanaan kotiinsa. Halleluja.
Kolmas sanan "paralambano" merkitys -
on ottaa itselleen tai liittää itseensä -
liiketoveri tai kumppani.
Sekin tapahtuu ylöstempauksessa, kun enkelit kokoavat valitut.
Meidät viedään olemaan Herran kanssa Hänen rinnallaan -
Hänen kumppaninaan ja liiketoverinaan, -
sillä me nousemme hallitsemaan yhdessä Hänen kanssaan.
Sanaa "paralambano" käytetään tässä merkityksessä Ap. t. 15:39:ssä: -
"Barnabas otti mukaansa Markuksen ja purjehti Kyproon.
Mutta Paavali otti Siilaan." Paavali ja Barnabas lähtivät eri teille, -
koska heille tuli riitaa Markuksesta.
Sitten sanotaan, että Barnabas otti Markuksen mukaansa -
kumppanikseen ja partnerikseen, -
työtoveriksi toimiinsa yhdessä kanssaan.
Sitä sana "paralambano" merkitsee, kun sanotaan, -
että pellolla on kaksi miestä ja toinen otetaan, paralambano.
Meidät kutsutaan olemaan Herran kanssa, -
jotta voisimme olla Hänen kumppaninsa ja toverinsa -
ja hallita Hänen kanssaan.
Sitä käytetään myös Matt. 17:1:ssä: "Jeesus otti mukaansa Pietarin -
sekä Jaakobin ja hänen veljensä Johanneksen -
ja vei heidät korkealle vuorelle, yksinäisyyteen."
Hän kutsui heidät olemaan erityisesti lähellään, -
kun koitti Hänen kirkastumisensa hetki.
Se on kuva Messiaan tulemuksesta, -
josta voimme lukea 2. Piet. 1:16:sta.
Myös sanan "paralambano" neljäs merkitys kuvaa ylösnousemusta.
Se merkitsee: "ottaa mukaansa kantaakseen pois vaarasta".
Tässä merkityksessä sitä käytetään Matt. 2:ssa, -
kun enkeli käski Joosefia -
ottamaan lapsen ja lapsen äidin -
ja pakenemaan Egyptiin, koska Herodes halusi tappaa lapsen.
Niinpä Joosef otti heidät viedäkseen heidät pois vaarasta.
Juuri niin tapahtuu myös ylösnousemuksessa.
Meidät viedään olemaan Herran kanssa -
jotta olisimme turvassa tulisesta tuomiosta ja vihasta, -
joka vuodatetaan maan asukasten ylle. Halleluja.
Sanan "paralambano" viides ja viimeinen merkitys on -
"ottaa kumppanini sinne, missä minä asun". Joh. 14:3.
Luetaan se ESV-käännöksestä.
Minulla oli se toisesta käännöksestä, mutta luen sen ESV:stä.
"Ja vaikka minä menen valmistamaan teille sijaa, -
tulen minä takaisin -
ja otan teidät [paralambano] tyköni, -
että tekin olisitte siellä, missä minä olen."
1. Tess. 4:17:ssä sanotaan, että meidät temmataan -
pilvissä Herraa vastaan yläilmoihin; -
"ja niin me saamme aina olla Herran kanssa."
Näemme siis selvästi Matt. 24:stä, -
että tämä tapahtuu niiden päivien ahdistuksen jälkeen, -
suuren ahdistuksen jälkeen.
Herra Jeshua Messias ilmestyy taivaasta kirkkaudessa.
Se on suuri toivo, josta Paavali puhuu, autuaallinen toivo, -
suuren Jumalamme ja Vapahtajamme ilmestyminen kirkkaudessa.
Tahdon lukea myös vanhasta käsikirjoituksesta, -
joka on yhtä vanha kuin jotkin osat Uudesta testamentista.
Sitä harkittiinkin otettavaksi mukaan kaanoniin, -
kun kirkolliskokous päätti Uuden testamentin kaanonista.
Kahdesta kirjasta heräsi kysymyksiä, ja niistä keskusteltiin.
Ne olivat Ilmestyskirja ja tämä kirja, Didakhe.
Ilmestyskirja tietenkin valittiin.
Siitä tuli osa kaanonia, vaikka jotkut olivat eri mieltä.
Mutta Didakhea ei otettu kaanoniin.
Uskon, että Jumala järjesti sen niin. Se ei ole osa kaanonia.
On kuitenkin kiintoisaa lukea, -
mitä tämä vanha teksti sanoo Messiaan tulemuksesta.
Siinä on 16 lukua.
Viimeinen luku käsittelee lopunaikoja.
Luen siitä itse asiassa tarkalleen sanasta sanaan -
Didakhen loppuluvun jakeet.
Kirjan täydellinen nimi on -
"Kahdentoista apostolin opetukset pakanoille".
Se on heidän opetustensa yhteenveto. Monet kirkkoisät viittaavat Didakheen.
Ja voidaan sanoa, -
että se oli varhaisen kirkon ensimmäinen katekismus -
jo ensimmäisellä vuosisadalla.
Huomaatte, että se on täysin linjassa Raamatun kanssa.
Luen jakeesta 1. "Tarkkailkaa elämäänne, -
älkää antako lamppunne sammua älkääkä kupeenne löystyä, -
vaan olkaa valmiit, sillä te ette tiedä hetkeä, milloin Herramme tulee."
Se on linjassa Matt. 24:n kanssa, jonka juuri luimme.
"Kokoontukaa usein etsimään sitä, mikä on sielullenne sopivaa, -
sillä uskonne ajasta ei ole teille hyötyä, -
ellei teitä havaita täydellisiksi viimeisellä ajalla [tai hetkellä].
Sillä viimeisinä päivinä väärät profeetat -
ja viettelijät moninkertaistuvat."
Juuri niin kuin Matt. 24:ssa sanotaan.
Se on lopunaikojen ensimmäinen merkki, -
ensimmäinen hevonen, valkoinen hevonen, -
joka on väärennös oikeasta valkoisesta hevosesta.
Ja se on antikristuksen eksytykset, jotka tulevat.
Haluan lukea uudelleen, mitä Matt. 24:ssä sanotaan.
Katsotaanpa.
Jae 4: "Silloin Jeesus vastasi ja sanoi heille: -
"Katsokaa, ettei kukaan teitä eksytä. Sillä monta tulee minun nimessäni'".
Monia tulee siis väittäen olevansa -
Herra Jeshua Messiaan edustajia. He tulevat Hänen nimessään.
"...sanoen: 'Minä olen Kristus'". He siis tunnustavat Jeshuan Messiaaksi.
Tässä ei puhuta vieraista uskonnoista, kulteista tai muusta sellaisesta.
Tässä puhutaan niistä, jotka tulevat Jeesuksen, Jeshuan, nimessä -
sanoen, että Jeshua on Messias. Silti sanotaan: -
"ja he eksyttävät monta."
Tästä puhutaan myös Vuorisaarnassa, -
kun ihmiset tulevat kuin sudet lampaiden vaatteissa.
Silloin on runsaasti vääriä profeettoja ja väärää opetusta.
Se on lopunaikojen ensimmäinen merkki.
Sitä pitää tarkkailla valppaasti.
Pitää tutkia Jumalan Sanaa huolellisesti, -
jotta pystymme erottamaan, -
milloin opetukset eivät ole Raamatun tekstien kanssa.
Ei ainoastaan kuunnella heidän opetustaan, -
vaan lukea Raamattua itse, jotta voi tarkistaa ja nähdä, -
sopiiko se yhteen Jumalan Sanan kanssa, -
sillä vääriä opettajia ja profeettoja on lopunaikoina runsaasti.
"Väärät profeetat ja viettelijät moninkertaistuvat." Jatkan Didakhesta.
"Lampaat muuttuvat susiksi". Aivan kuten mainitsin.
"...ja rakkaus muuttuu vihaksi." Aivan kuten Matt. 24:ssä.
"Sillä niin kuin laittomuus lisääntyy, he tulevat vihaamaan toinen toistaan, -
vainoavat ja pettävät."
Taas samoin kuin Matt. 24:ssä. "Ja sitten..." Ja tämä on hyvin tärkeää.
"Ja sitten maailman eksyttäjä ilmestyy Ihmisen Poikana".
Tässä viitataan selvästi antikristukseen, antimessiaaseen.
"...ja tekee merkkejä ja ihmeitä", aivan kuten 2. Tess. 2:ssa, -
jossa sanotaan, että laittoman tulemus tapahtuu tunnusteoilla ja ihmeillä.
"Ja maailma annetaan hänen käsiinsä."
Hän hallitsee lyhyen ajan.
"Hän tekee saastaisia asioita, jollaisia ei maailman alusta ole koskaan ollut."
Niin paljon pahoja asioita.
"Sitten koko luotu ihmiskunta joutuu tuliseen koettelemukseen."
Tämä on koetuksen hetki, joka mainitaan Ilm. 3:10:ssä.
"Ja monet loukkaantuvat ja menehtyvät, -
mutta ne, jotka kestävät uskossaan..."
Ja niin Ilm. 3:10 sanoo.
Jeshua sanoo Filadelfian uskoville: -
"Koska sinä olet ottanut minun kärsivällisyyteni sanasta vaarin, -
niin minä [...] pelastan sinut koetuksen hetkestä, -
joka on tuleva yli koko maanpiirin". Se ei tarkoita sitä, -
että pelastumme sillä tavalla, ettei meidän tarvitse käydä sitä läpi.
Se tarkoittaa, että pelastumme sen läpi.
Me joudumme kohtaamaan sen. Samaa ilmausta käyttää Paavali -
luvussa 2. Tim. 3, kun hän kertoo vainoista ja koetuksista, -
joihin hän joutui ensimmäisellä lähetysmatkallaan.
Hänet kivitettiin Lystrassa henkihieveriin.
Hänen luultiin jo kuolleen.
Ja niin edelleen. Hän oli kokenut monia kärsimyksiä.
Mutta sitten hän sanoo: "ja kaikista Herra on minut pelastanut!"
Paavalin piti käydä ne läpi, -
mutta hän pelastui niistä.
Juuri sama ilmaus on Ilm. 3:10:ssä.
"...mutta ne, jotka kestävät uskossaan, pelastuvat sen kautta, joka kirottiin."
Sillä viitataan Jeshuaan, joka kirottiin meidän edestämme.
Hän otti kirouksen ylleen.
"Ja sitten ilmestyvät totuuden merkit.
Ensin taivaan repeämisen merkki, sitten pasuunan äänen merkki -
ja kolmanneksi kuolleiden ylösnousemus."
Tämä on tärkeää. Kuolleiden ylösnousemus. Sitten: -
"Ei kuitenkaan kaikkien, vaan kuten on sanottu,
Herra tulee ja kaikki Hänen pyhänsä Hänen kanssaan."
Eli ne, jotka ovat kuolleet uskossa Messiaaseen, nousevat ylös.
Milloin se tapahtuu?
Aivan kuin ylösnousemuksesta sanotaan 1. Tess. 4:16:ssa.
Silloin Messiaassa kuolleet nousevat ylös ensin.
Ilmestyskirjassa sitä kutsutaan ensimmäiseksi ylösnousemukseksi.
Milloin se tapahtuu? Sen jälkeen kun antikristus on ilmestynyt, -
ja ahdistukset ja koetuksen hetki ovat tapahtuneet hänen valtansa alla.
Se on siis hyvin selvä. Haluan myös lukea -
Ilmestyskirjan luvusta 20 lisätodistukseksi sille, -
että ensimmäinen ylösnousemus, joka tapahtuu -
tempauksen yhteydessä, kuten 1. Tess. 4:stä selvästi tiedämme.
Tai juuri ennen tempausta, -
sillä ensimmäisen ylösnousemuksen jälkeen tulee ylöstempaus.
Se tapahtuu selvästi antikristuksen jo ilmestyttyä.
Näemme sen kohta. Ilm. 20:4.
"Ja minä näin valtaistuimia, ja he istuivat niille, -
ja heille annettiin tuomiovalta; ja minä näin niiden sielut, -
jotka olivat teloitetut Jeesuksen todistuksen ja Jumalan sanan tähden,
ja niiden, jotka eivät olleet kumartaneet petoa eikä sen kuvaa -
eivätkä ottaneet sen merkkiä otsaansa eikä käteensä; -
ja he virkosivat eloon ja hallitsivat Kristuksen kanssa tuhannen vuotta.
Muut kuolleet eivät vironneet eloon, -
ennenkuin ne tuhat vuotta olivat loppuun kuluneet.
Tämä on ensimmäinen ylösnousemus."
Milloin on ensimmäinen ylösnousemus?
Juuri ennen ylöstempausta.
Tässä näemme tempauksen ja ensimmäisen ylösnousemuksen -
tapahtuvan antikristuksen jo ilmestyttyä.
Ja ne, jotka olivat pysyneet uskollisina, -
eivätkä ottaneet pedon merkkiä, virkosivat eloon.
"Autuas ja pyhä on se, jolla on osa ensimmäisessä ylösnousemuksessa; -
heihin ei toisella kuolemalla ole valtaa, -
vaan he tulevat olemaan Jumalan ja Kristuksen pappeja -
ja hallitsevat hänen kanssaan ne tuhannen vuotta."
Niin tapahtuu, ei vain marttyyreille, vaan kaikille, -
jotka ovat olleet uskollisia Hänelle kuolemaan asti halki aikojen.
He virkoavat ensimmäisessä ylösnousemuksessa -
pedon merkin jälkeen, antikristuksen jälkeen -
ja kaikkien marttyyrien jälkeen, jotka vuodattavat verensä niinä aikoina.
Sen selvempää ei voi ollakaan.
Ajattelin myös antaa teille tällaisen listan.
Tässä on 21 kohtaa -
siitä, mitä tapahtuu tempauksen yhteydessä.
Luen listan. Tarkastelemme sitä.
Tarkoitus on, että tahdon sen rohkaisevan ja siunaavan teitä, -
kun luette ja kuuntelette tätä.
Rohkaisen teitä lukemaan raamatunkohdat itse, -
jotta teillä olisi runsas toivo -
Pyhän Hengen voimassa -
ja ymmärtäisitte, että ei ole väliä, vaikka joutuisittekin koetuksiin.
Teille tarjolla oleva toivo kantaa teidät läpi -
ja auttaa kestämään koetuksen hetken, joka on tulossa maailmaan.
Itse asiassa haluan lukea kaksi raamatunkohtaa, -
ennen kun tarkastelemme 21 kohdan listaa tempauksesta.
Englannin sanaa "rapture" ei mainita englanninkielisessä Raamatussa.
Siellä käytetään ilmaisua "temmata ylös yläilmoihin".
Siihen, mitä silloin tapahtuu, -
viitataan monin tavoin yhä uudelleen.
Mainitsen 21 tapaa, joilla kuvataan, -
mitä tempauksen yhteydessä tapahtuu, -
herättääkseni teissä uskoa, toivoa, iloa ja odotusta.
Luetaan nämä raamatunkohdat ensin. Room. 8:18.
Kuunnelkaa. "Sillä minä päätän, -
että tämän nykyisen ajan kärsimykset..."
Tämän pahan ajan, joka huipentuu suureen ahdistukseen.
"...[kärsimykset] eivät ole verrattavat siihen kirkkauteen, -
joka on ilmestyvä meihin."
Sen haluan näyttää teille näillä 21 kohdalla.
Kun ymmärrätte kirkkauden, jonka tulemme saamaan -
ylöstempauksessa ja Messiaan tulemuksessa, -
se antaa meille toivon kestää kaikki vaikeudet.
Kärsimykset eivät ole edes verrattavissa -
kirkkauteen, joka on ilmestyvä.
Rinnakkaisteksti on 2. Kor. 4:17.
Katsotaanpa. Saatan lukea myös asiayhteyden.
Mennään 2. Kor. 4:ään.
Aloitan jakeesta 16.
"Sentähden me emme lannistu; - [Halleluja!]
vaan vaikka ulkonainen ihmisemme menehtyykin, -
niin sisällinen kuitenkin päivä päivältä uudistuu."
Ja sitten Paavalin sanat, jae 17: -
"Sillä tämä hetkisen kestävä ja kevyt ahdistuksemme..."
Vaikka meidän pitäisi kuolla marttyyreina, -
se on kevyt ja hetkellinen ahdistus.
"...tuottaa meille..."
Ja sanon, että ei kaikkia mestata.
Se on erittäin selvää. Puhun siitä, kun opetan Ilm. 13:sta ja pedon merkistä.
Mutta haluan jo nyt muistuttaa, etteivät kaikki joudu mestatuksi.
"Sillä tämä hetkisen kestävä ja kevyt ahdistuksemme tuottaa meille -
iankaikkisen ja määrättömän kirkkauden, ylenpalttisesti".
Se on valtavasti sanottu!
Halleluja! Kevyt ja hetkellinen kärsimys -
valmistelee meitä ikuiseen kirkkauteen, -
joka ei ole verrattavissa mihinkään.
Iloitaan toivossa, -
sillä se on varattuna meille -
sen suuren ahdistuksen jälkeen, joka tulee koetuksen hetkenä, -
jotta voimme käydä sen läpi iloiten.
Halleluja. Jumala tulee olemaan kanssamme. Hän vahvistaa meitä.
Hän pystyy kantamaan meidät sen läpi, niin kuin Paavalikin -
kesti kaikki ensimmäisen lähetysmatkansa vaikeudet.
Minun täytyy lukea se, sillä minusta se on tärkeää.
2. Tim. 3.
"Mutta sinä olet seurannut minun opetustani, vaellustani, aivoitustani, -
uskoani, pitkämielisyyttäni, rakkauttani, kärsivällisyyttäni, -
vainoissa ja kärsimyksissä, -
samanlaisissa kuin minun osakseni tuli Antiokiassa, Ikonionissa ja Lystrassa.
"Mimmoisia vainoja olenkaan kärsinyt, -
ja kaikista Herra on minut pelastanut!"
Hän pystyy pelastamaan meidät niistä, vaikkakin joudumme käymään ne läpi.
"Ja kaikki, jotka tahtovat elää jumalisesti Kristuksessa Jeesuksessa,
joutuvat vainottaviksi."
Ellei meitä vainota, emme selvästikään elä jumalisesti -
Messiaassa Jeshuassa. Siinäpä pohdinnan aihetta.
Tempaukseen liittyvät 21 kohtaa.
Oletko valmis? Halleluja. Tämä on voimallista.
Kohta 1: Meidät temmataan Herraa vastaan yläilmoihin.
Ajattele ja mietiskele sitä.
Meidät temmataan pilvissä, sanotaan joissain käännöksissä, -
Herraa vastaan yläilmoihin. 1. Tess. 4:16.
Kohta 2: Meidät kootaan neljältä ilmansuunnalta.
Matt. 24:31 ja Luuk. 13:29.
Kohta 3: Meidät kootaan Hänen tykönsä.
2. Tess. 2:1. Luin sen juuri hetki sitten.
Kohta 4: Me kaikki muutumme.
Minäpä luenkin tämän kohdan. 1. Kor. 15.
Aion mainita tästä katkelmasta monta asiaa.
Luku käsittelee ylösnousemusta. Luen jakeesta 50: -
"Mutta tämän minä sanon, veljet, ettei liha ja veri voi periä -
Jumalan valtakuntaa, eikä katoavaisuus peri katoamattomuutta.
Katso, minä sanon teille salaisuuden:
emme kaikki kuolemaan nuku..." Kaikki eivät siis kuole.
Tämäkin jo todistaa, ettei kaikkia mestata.
Suuren ahdistuksen aikana vain osa kuolee marttyyrina.
"...emme kaikki kuolemaan nuku, mutta kaikki me muutumme, -
yhtäkkiä, silmänräpäyksessä, viimeisen pasunan soidessa; -
sillä pasuna soi, ja kuolleet nousevat katoamattomina, ja me muutumme.
Sillä tämän katoavaisen pitää pukeutuman katoamattomuuteen, -
ja tämän kuolevaisen pitää pukeutuman kuolemattomuuteen.
Mutta kun tämä katoavainen pukeutuu katoamattomuuteen -
ja tämä kuolevainen pukeutuu kuolemattomuuteen, -
silloin toteutuu se sana, joka on kirjoitettu: 'Kuolema on nielty -
ja voitto saatu'. 'Kuolema, missä on sinun voittosi?
Kuolema, missä on sinun otasi?'"
Tämä siis liittyy muuttumisen hetkeen tempauksessa -
ja ensimmäisessä ylösnousemuksessa. Halleluja.
Katson muuten vielä rinnakkaistekstin, -
jossa kerrotaan katoamattomuudesta, jonka me perimme.
Luku 5 jakeesta 1.
"Sillä me tiedämme, että vaikka tämä meidän maallinen majamme..."
Fyysinen kehomme, nykyinen fyysinen kehomme.
"...hajotetaankin maahan, meillä on asumus Jumalalta, -
iankaikkinen maja taivaissa, joka ei ole käsin tehty."
Kuuntele, mitä Paavali sanoo tässä. Jae 2.
"Sentähden me huokaammekin ikävöiden, -
että saisimme pukeutua taivaalliseen majaamme, -
sillä kun me kerran..."
Tämä on se huone, jota Hän meni valmistamaan meille.
Ikuisia asumuksiamme, ylösnousseita ruumiitamme. Halleluja.
Me kaikki tulemme olemaan ylösnousemuksessa erilaisia, -
niin kuin tähdetkin ovat keskenään erilaiset.
"...sillä kun me kerran olemme siihen pukeutuneet, -
ei meitä enää havaita alastomiksi.
Sillä me, jotka olemme tässä majassa, huokaamme raskautettuina..."
Moni varmaan tietää, mitä se on, mitä enemmän tulee ikää.
"...koska emme tahdo riisuutua".
Paavali viittaa tässä kuolemiseen, -
siihen, että fyysinen ruumiimme kuolee.
"...vaan pukeutua, -
että elämä nielisi sen, mikä on kuolevaista."
Tässä puhutaan siitä, mitä tapahtuu tempauksessa -
ja kuolleiden ylösnousemuksessa, -
kun pukeudumme taivaalliseen majaan, -
iankaikkiseen ruumiiseemme, -
joka ei voi ikinä kuolla.
Me kaikki muutumme. 1. Kor. 15:50―52.
Tätä kuvaillaan myös 1. Joh. 3:2:ssa: -
Me tulemme Hänen kaltaisikseen.
Miksi? Kohta 6.
"Sillä me saamme nähdä hänet sellaisena, kuin hän on."
Vau. Ja kohta 7. Tätä kuvaillaan 2. Tess. 1:10:ssä.
Me tulemme ihmettelemään Häntä.
Kun näemme Hänet Hänen kirkkaudessaan, -
se on todella ihmetys.
Siinä ihmetyksessä ja Hänen näkemisessään, -
silmänräpäyksessä meistä tulee Hänen kaltaisiaan.
Se on oleva päivä, jollaista ei ole koskaan aiemmin ollut.
Oo, halleluja.
Kohta 8. Tämä on hetki, jolloin Jumalan lapset ilmestyvät.
Paavali puhuu siitä Room. 8:19:ssä.
Luimme jo jakeen 18 hetken kestävistä kärsimyksistä.
Luetaan seuraava jae Room. 8:sta.
"Sillä luomakunnan harras ikävöitseminen..."
Yksi käännös sanoo, että luomakunta seisoo varpaillaan.
"...odottaa Jumalan lasten ilmestymistä."
Kun muutumme ensimmäisessä ylösnousemuksessa -
ja pyhien ylöstempauksessa, -
tulee julki, keitä me todella olemme Jumalan lapsina.
Samaan asiaan viittaa 1. Joh. 3:1: -
"Katsokaa, minkäkaltaisen rakkauden Isä on meille antanut, -
että meitä kutsutaan Jumalan lapsiksi, joita me olemmekin.
Sentähden ei maailma tunne meitä, sillä se ei tunne häntä.
Rakkaani, nyt me olemme Jumalan lapsia, -
eikä ole vielä käynyt ilmi, mitä meistä tulee."
Se ei vielä ole ilmestynyt. Ja sitä koko luomakunta odottaa, -
sillä silloin, kun ilmestymme Jumalan lapsina, -
koko luomakunta muuttuu.
"...eikä ole vielä käynyt ilmi, mitä meistä tulee.
Me tiedämme tulevamme hänen kaltaisikseen, kun hän ilmestyy,
sillä me saamme nähdä hänet sellaisena, kuin hän on."
Jumalan lapset siis ilmestyvät. Kohta 9.
Se on oleva meidän lapseksiottamisemme, -
ruumiimme lunastus.
Tämä kerrotaan Room. 8:23:ssa. Luetaan se.
"...eikä ainoastaan [luomakunta], vaan myös me, -
joilla on Hengen esikoislahja, mekin huokaamme sisimmässämme, -
odottaen lapseksi-ottamista, meidän ruumiimme lunastusta."
Jeshua sanoo muistaakseni Luukkaassa, -
että ne, jotka on arvollisiksi nähty pääsemään tulevaan maailmaan, -
ovat enkelien kaltaisia ja Jumalan lapsien kaltaisia, -
koska saamme kuolemattoman ruumiin.
Kohta 10. Jeshua tulee kirkastumaan meissä.
Hän tulee, että Hän kirkastuisi meissä.
Ah. Mietipä sitä. 2. Tess. 1:10.
Kohta 11. Kuolleet nousevat katoamattomina.
Luimme siitä 1. Kor. 15:52:sta.
Ja seuraavassa jakeessa, jakeessa 53, kohta 12: -
Katoavainen pukeutuu katoamattomuuteen, -
ja kuolevainen kuolemattomuuteen."
Kohta 13. Kuolema niellään ja voitto saadaan. Se on seuraava jae, jae 54.
Kohta 14.
Meidän alennustilamme ruumis muuttuu -
Hänen kirkkautensa ruumiin kaltaiseksi.
Fil. 3:21. Haluan lukea sen, sillä se on niin rohkaiseva.
Rohkaisen sinuakin lukemaan sen -
sen jälkeen kun olet kuunnellut tämän opetuksen.
Fil. 3:21. Pureskele näitä voimallisia lupauksia, -
sillä niin toivo pysyy runsaana.
Jae 20: "Mutta meillä on yhdyskuntamme taivaissa, -
ja sieltä me myös odotamme Herraa Jeesusta Kristusta Vapahtajaksi, -
joka on muuttava meidän alennustilamme ruumiin -
kirkkautensa ruumiin kaltaiseksi -
sillä voimallaan, jolla hän myös voi tehdä kaikki itsellensä alamaiseksi."
Saamme samanlaiset kirkastetut ruumiit -
kuin se, joka Jeshualla oli ylösnousemuksensa jälkeen.
Hän pystyi kulkemaan suljettujen ovien läpi -
ja ilmestymään opetuslapsille milloin vain.
Niin tulee tapahtumaan ylöstempauksessa -
ja kuolleista nousemisessa.
Kohta 15. Elämä nielee sen, mikä on kuolevaista.
2. Kor. 5:4. Luimme sen äsken.
Kohta 16. Tämä on hyvin rohkaisevaa.
Me tulemme tunnistamaan toinen toisemme siinä hetkessä -
ja iloitsemaan kaikkien pyhien kanssa.
Luetaan 1. Tess. 2:19, uskoakseni.
1. Tess. 2:19.
Paavali kirjoittaa: "Sillä kuka on meidän toivomme -
tai ilomme tai meidän kerskauksemme kruunu? Ettekö myös te, -
meidän Herramme Jeesuksen edessä hänen tulemuksessaan?
Sillä te olette meidän kunniamme ja meidän ilomme."
Siinä hetkessä tapaamme Hänet.
Meidät kootaan yhdessä Häntä vastaan.
Ja me tunnistamme toinen toisemme kirkkaudessa -
ja iloitsemme yhdessä kaikkien pyhien kanssa.
Vau! Halleluja!
Kohta 17.
Tämän ilmaisee Pietari 1. Piet. 1:13:ssa.
Me saamme armon Jumalalta.
Mitä se armo on? Se on armoa muuttua Jeshuan kaltaiseksi.
1. Piet. 1:13. "Vyöttäkää sentähden mielenne kupeet -
ja olkaa raittiit; -
ja pankaa täysi toivonne siihen armoon, -
joka teille tarjotaan Jeesuksen Kristuksen ilmestymisessä."
Kun näemme Hänet sellaisena kuin Hän on, -
saamme sellaisen armon, -
että se muuttaa meidät täysin Hänen kaltaisuuteensa, -
katoamattomaksi. Halleluja.
Kohta 18.
Meidät toivotetaan tervetulleiksi -
Herramme ja Vapahtajamme Jeshua Messiaan ikuiseen valtakuntaan.
Halleluja! Luetaan siitä -
2. Piet. kirjeen luvusta 1 -
ja jakeesta 11.
"...sillä näin teille runsain määrin tarjotaan pääsy -
meidän Herramme ja Vapahtajamme Jeesuksen Kristuksen -
iankaikkiseen valtakuntaan."
Toisessa käännöksessä sanotaan: "Saatte runsaan vastaanoton -
Herramme Jeshua Messiaan ikuiseen valtakuntaan."
Tähän liittyen täytyy lukea muutamia katkelmia evankeliumeista.
Matt. 25.
Ja tulemme näkemään... Uskon, että se on jakeessa 31.
Ei. Itse asiassa se on...
Jakeesta 21.
Matt. 25:21: "Hänen herransa sanoi hänelle: -
'Hyvä on, sinä hyvä ja uskollinen palvelija.
Vähässä sinä olet ollut uskollinen, minä panen sinut paljon haltijaksi.
Mene herrasi iloon.'"
Halleluja. Ja sitten jakeessa 34, -
seuraavassa vertauksessa lampaista ja vuohista.
"Silloin Kuningas sanoo oikealla puolellaan oleville: -
'Tulkaa, minun Isäni siunatut, ja omistakaa se valtakunta, -
joka on ollut teille valmistettuna maailman perustamisesta asti.'"
Tähän Pietari viittaa 2. Piet. 1:11:ssä.
Te saatte runsaan vastaanoton -
Herramme Jeshua Messiaan valtakuntaan.
Voimme katsoa myös Luuk. 19:ää, -
jossa on vertaus palvelijoille uskotuista rahoista, -
kymmenestä minasta.
Jae 16: "Niin ensimmäinen tuli esiin ja sanoi: -
'Herra, sinun minasi on tuottanut kymmenen minaa'. Tai 'leiviskää'.
Se on useammin tässä käytetty sana.
17. "Ja hän sanoi hänelle: 'Hyvä on, sinä hyvä palvelija; -
koska vähimmässä olet ollut uskollinen, -
niin saat vallita kymmentä kaupunkia'."
Saamme siis uskollisuudestamme runsaan vastaanoton -
ikuiseen valtakuntaan, joka ei voi horjua.
Saamme hallita Hänen kanssaan ikuisesti maan päällä.
Halleluja.
Kohta 19.
Tulemme loistamaan kuin tähdet.
1. Kor. 15:41―42.
Tässä puhutaan ensimmäisestä ylösnousemuksesta -
Jeshua Messiaan tulemuksen yhteydessä.
Halleluja. 1. Kor. 15, jakeet 41 ja...
jae 42. "Toinen on auringon kirkkaus ja toinen kuun kirkkaus -
ja toinen tähtien kirkkaus, ja toinen tähti voittaa toisen kirkkaudessa.
Niin on myös kuolleitten ylösnousemus: -
kylvetään katoavaisuudessa, nousee katoamattomuudessa".
Me loistamme valtakunnassa kuin tähdet taivaalla.
Dan. 12. Etsitään se nopeasti.
Näen, että aika on...
rientämässä nopeasti.
Daniel 12:3.
"Ja taidolliset loistavat..."
Luen myös jakeen 2. "Ja monet maan tomussa makaavista heräjävät, -
toiset iankaikkiseen elämään, -
toiset häpeään ja iankaikkiseen kauhistukseen.
Ja taidolliset loistavat, niinkuin taivaanvahvuus loistaa, -
ja ne, jotka monta vanhurskauteen saattavat, -
niinkuin tähdet, aina ja iankaikkisesti."
Vielä kaksi kohtaa. Kohta 20.
Koko luomakunta vapautetaan turmeluksesta. Room. 8:21.
Ja viimeinen kohta. Koko maailma syntyy uudesti, -
Matt. 19:28, Messiaan tulemuksessa, -
kuolleiden ylösnousemuksessa ja pyhien ylöstempauksessa.
Tätä toivoa me odotamme.
Ja meidän pitää, -
niin kuin Room. 12:12:ssa sanotaan, -
"Olkaa toivossa iloiset, ahdistuksessa kärsivälliset, -
rukouksessa kestävät."
Tähän haluan päättää. Jos me teemme näin, -
meillä on voima, jota tarvitaan koetuksen ja koettelemusten hetkellä.
Se on sanomani ensi viikolla, -
kun puhumme pedon merkistä.
Ellet ole vielä käynyt rukouskouluani, kannustan käymään sen.
Voit käydä sen jommallakummalla nettisivullamme, -
joko arielmedia.se -
tai norden714.com.
Etsi sieltä "School of Prayer" (Rukouskoulu).
Se on työkalu, jolla voi kehittää voimallisen rukouselämän -
lopunaikoja varten, jotta voi tulla voittoisaksi.
Kiitos seurasta! Jumalan siunausta!
Nähdään ensi kerralla. Shalom!
Suomennos: Marianne Tenetz